钦定古今图书集成/明伦汇编/闺媛典/第101卷 > 皇清七 > 吴大妻桂香
## 钦定古今图书集成/明伦汇编/闺媛典/第101卷 > 皇清七 > 吴大妻桂香

按《江阴县志》：桂香朱氏，婢，吴大妻。年二十五，夫得恶疾，腐烂不堪，氏竭力扶持。夫悯之，谓曰：“吾病度终不免，不如速死，免汝累。” 氏曰：“君即死，妾何忍独生。” 夫曰：“汝能从我死，真吾妻矣。” 氏因贸所织布，市酒肉归祀先毕，夫妇对饮，欢笑如常。至夜分，先后自经于一室。